62019TJ0265_INF
Απόφαση του Γενικού Δικαστηρίου (τρίτο τμήμα) της 30ής Ιουνίου 2021 –Ιταλία κατά Επιτροπής
(Υπόθεση T‑265/19)
«ΕΓΤΕ και ΕΓΤΑΑ – Δαπάνες αποκλειόμενες από τη χρηματοδότηση – Δαπάνες τις οποίες πραγματοποίησε η Ιταλία – Εκκαθάριση των λογαριασμών – Εκκαθάριση ως προς τη συμμόρφωση – Δημοσιονομικές διορθώσεις – Κανονισμός (ΕΕ) 1306/2013 – Κίνδυνος οικονομικής ζημίας – Κανονισμός (ΕΚ) 1290/2005 – Κανονισμός (ΕΚ) 885/2006 – Πρώτη διοικητική ή δικαστική πράξη διαπίστωσης – Ύπαρξη παρατυπίας»
1.
Γεωργία – Κοινή γεωργική πολιτική – Χρηματοδότηση από το ΕΓΤΠΕ, το ΕΓΤΕ και το ΕΓΤΑΑ – Εκκαθάριση των λογαριασμών – Άρνηση κάλυψης δαπανών οι οποίες προκύπτουν από πλημμελή εφαρμογή της νομοθεσίας της Ένωσης – Εκτίμηση των ζημιών που υπέστησαν τα Ταμεία – Υποχρέωση της Επιτροπής να αποδείξει την ύπαρξη πραγματικής ζημίας την οποία υπέστη το Ταμείο – Δεν υφίσταται
(Κανονισμός 1290/2005 του Συμβουλίου, άρθρο 31 § 2· κανονισμός 1306/2013 του Ευρωπαϊκού Κοινοβουλίου και του Συμβουλίου, άρθρο 52 § 2)
(βλ. σκέψη 44)
2.
Γεωργία – Χρηματοδότηση από το ΕΓΤΑΑ – Αρχές – Άρνηση κάλυψης δαπανών οι οποίες προκύπτουν από πλημμελή εφαρμογή της νομοθεσίας της Ένωσης – Δημοσιονομική διόρθωση – Προϋποθέσεις – Ύπαρξη σοβαρής παράλειψης που εκθέτει το ΕΓΤΑΑ σε πραγματικό κίνδυνο ζημίας
(Κανονισμός 1306/2013 του Ευρωπαϊκού Κοινοβουλίου και του Συμβουλίου, άρθρο 74 § 1)
(βλ. σκέψεις 47, 100)
3.
Γεωργία – Κοινή γεωργική πολιτική – Χρηματοδότηση από το ΕΓΤΠΕ, το ΕΓΤΕ και το ΕΓΤΑΑ – Εκκαθάριση των λογαριασμών – Πρώτη διοικητική ή δικαστική πράξη διαπίστωσης – Έννοια – Διαπίστωση βάσει πιθανής παρατυπίας – Δεν εμπίπτει
(Κανονισμός 1290/2005 του Συμβουλίου, άρθρο 35)
(βλ. σκέψεις 96-99, 101)
Αντικείμενο
Προσφυγή δυνάμει του άρθρου 263 ΣΛΕΕ με αίτημα τη μερική ακύρωση της εκτελεστικής απόφασης (ΕΕ) 2019/265 της Επιτροπής, της 12ης Φεβρουαρίου 2019, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (ΕΕ 2019, L 44, σ. 14), καθόσον αφορά ορισμένες δαπάνες που πραγματοποιήθηκαν από την Ιταλική Δημοκρατία.
Διατακτικό
Το Γενικό Δικαστήριο αποφασίζει:
1)
Ακυρώνει την εκτελεστική απόφαση (ΕΕ) 2019/265 της Επιτροπής, της 12ης Φεβρουαρίου 2019, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) κατά το μέτρο που αποκλείει από τη χρηματοδότηση της Ένωσης ορισμένες δαπάνες που πραγματοποίησε η Ιταλική Δημοκρατία, ύψους 305122,74 ευρώ.
2)
Απορρίπτει την προσφυγή κατά τα λοιπά.
3)
H Ιταλική Δημοκρατία και η Ευρωπαϊκή Επιτροπή φέρουν εκάστη τα δικαστικά τους έξοδα.